CELEX: 32016R0055
Language: fi
Date: 2016-01-19 00:00:00
Title: Komission asetus (EU) 2016/55, annettu 19 päivänä tammikuuta 2016, Euroopan parlamentin ja neuvoston asetuksen (EY) N:o 1334/2008 liitteen I muuttamisesta tiettyjen aromiaineiden osalta (ETA:n kannalta merkityksellinen teksti)

20.1.2016   
            
            
               FI
            
            
               Euroopan unionin virallinen lehti
            
            
               L 13/43
            
         KOMISSION ASETUS (EU) 2016/55,
   annettu 19 päivänä tammikuuta 2016,
   Euroopan parlamentin ja neuvoston asetuksen (EY) N:o 1334/2008 liitteen I muuttamisesta tiettyjen aromiaineiden osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikkeissa käytettävistä aromeista ja tietyistä ainesosista, joilla on aromaattisia ominaisuuksia, sekä neuvoston asetuksen (ETY) N:o 1601/91, asetusten (EY) N:o 2232/96 ja (EY) N:o 110/2008 sekä direktiivin 2000/13/EY muuttamisesta 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1334/2008 (1) ja erityisesti sen 11 artiklan 3 kohdan,
   ottaa huomioon elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1331/2008 (2) ja erityisesti sen 7 artiklan 5 kohdan,
   sekä katsoo seuraavaa:
   
               (1)
            
            
               Asetuksen (EY) N:o 1334/2008 liitteessä I vahvistetaan unionissa elintarvikkeissa käytettäväksi hyväksyttyjen aromien ja raaka-aineiden luettelo ja niiden käyttöä koskevat edellytykset.
            
         
               (2)
            
            
               Komission täytäntöönpanoasetuksella (EU) N:o 872/2012 (3) vahvistettiin aromiaineiden luettelo ja liitettiin kyseinen luettelo asetuksen (EY) N:o 1334/2008 liitteessä I olevaan A osaan.
            
         
               (3)
            
            
               Mainittu luettelo voidaan saattaa ajan tasalle asetuksen (EY) N:o 1331/2008 3 artiklan 1 kohdassa tarkoitetun yhtenäisen menettelyn mukaisesti joko komission aloitteesta tai jäsenvaltion tai asianomaisen osapuolen toimittaman hakemuksen johdosta.
            
         
               (4)
            
            
               Unionin luettelon A osa sisältää sekä arvioituja aromiaineita, joihin ei ole liitetty alaviitteitä, että arvioitavina olevia aromiaineita, joiden kohdalla luettelossa on jokin alaviitteistä 1–4.
            
         
               (5)
            
            
               Euroopan elintarviketurvallisuusviranomainen EFSA on saattanut päätökseen niiden viiden aineen arvioinnin, jotka tällä hetkellä sisältyvät luetteloon arvioitavina aromiaineina. EFSA arvioi kyseiset aromiaineet seuraavissa aromien ryhmäarvioinneissa: arviointi FGE.12rev5 (4) (aineet, joiden FL-nrot ovat 07.041 ja 07.224), arviointi FGE.63rev2 (5) (aineet, joiden FL-nrot ovat 07.099 ja 07.101) ja arviointi FGE.312 (6) (aine, jonka FL-nro on 16.126). EFSA totesi, että kyseiset aromiaineet eivät ravinnon kautta tapahtuvilla arvioiduilla saantimäärillä aiheuta huolta turvallisuuden kannalta.
            
         
               (6)
            
            
               Osana arviointiaan EFSA on esittänyt huomautuksia tiettyjen näiden aineiden määritelmistä. Huomautukset liittyvät seuraavien aineiden nimiin, puhtauteen tai koostumukseen: FL-nrot 07.041, 07.224 ja 07.099. Kyseiset huomautukset olisi lisättävä luetteloon.
            
         
               (7)
            
            
               Asetuksessa (EY) N:o 1334/2008 tarkoitetulla unionin luettelolla on tarkoitus säännellä ainoastaan niiden aromiaineiden käyttöä, joita lisätään elintarvikkeisiin antamaan tai muuttamaan tuoksua ja/tai makua. Ainetta FL-nro 16.126 voitaisiin myös lisätä elintarvikkeisiin muuna kuin aromiaineena käyttöä varten, ja tällaisiin käyttötarkoituksiin sovelletaan edelleen muita sääntöjä. Tässä asetuksessa säädetään käyttöehdoista, jotka liittyvät yksinomaan sen käyttöön aromiaineena.
            
         
               (8)
            
            
               Kyseisissä arvioinneissa arvioidut aromiaineet olisi lueteltava arvioituina aineina poistamalla niiden kohdalta unionin luettelosta alaviitemaininnat 1 tai 2.
            
         
               (9)
            
            
               Sen vuoksi asetuksen (EY) N:o 1334/2008 liitteessä I olevaa A osaa olisi muutettava.
            
         
               (10)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1334/2008 liitteessä I oleva A osa tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä tammikuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 354, 31.12.2008, s. 34.
   
      (2)  EUVL L 354, 31.12.2008, s. 1.
   
      (3)  Komission täytäntöönpanoasetus (EU) N:o 872/2012, annettu 1 päivänä lokakuuta 2012, Euroopan parlamentin ja neuvoston asetuksessa (EY) N:o 2232/96 säädetyn aromiaineiden luettelon hyväksymisestä, sen sisällyttämisestä Euroopan parlamentin ja neuvoston asetuksen (EY) N:o 1334/2008 liitteeseen I sekä komission asetuksen (EY) N:o 1565/2000 ja komission päätöksen 1999/217/EY kumoamisesta (EUVL L 267, 2.10.2012, s. 1).
   
      (4)  EFSA Journal (2014); 11(12):3911.
   
      (5)  EFSA Journal (2014); 11(4):3188.
   
      (6)  EFSA Journal (2013); 11(10):3404.
   
      LIITE
      Muutetaan asetuksen (EY) N:o 1334/2008 liitteessä I oleva A osa seuraavasti:
      
                  1)
               
               
                  Korvataan FL-nroa 07.041 koskeva kohta seuraavasti:
                  
                              ”07.041
                           
                           
                              beta-isometyyli-jononi
                           
                           
                              79-89-0
                           
                           
                               
                           
                           
                              650
                           
                           
                              E/Z-isomeerien seos (50–70 % (E) ja 30–50 % (Z))
                           
                           
                               
                           
                           
                               
                           
                           
                              EFSA”
                           
                        
            
                  2)
               
               
                  Korvataan FL-nroa 07.099 koskeva kohta seuraavasti:
                  
                              ”07.099
                           
                           
                              6-metyylihepta-3,5-dien-2-oni
                           
                           
                              1604-28-0
                           
                           
                              1134
                           
                           
                              11143
                           
                           
                              E/Z-stereoisomeerien seos: 60–90 % (E)
                           
                           
                               
                           
                           
                               
                           
                           
                              EFSA”
                           
                        
            
                  3)
               
               
                  Korvataan FL-nroa 07.101 koskeva kohta seuraavasti:
                  
                              ”07.101
                           
                           
                              4-metyyli-3-penten-2-oni
                           
                           
                              141-79-7
                           
                           
                              1131
                           
                           
                              11853
                           
                           
                               
                           
                           
                               
                           
                           
                               
                           
                           
                              EFSA”
                           
                        
            
                  4)
               
               
                  Korvataan FL-nroa 07.224 koskeva kohta seuraavasti:
                  
                              ”07.224
                           
                           
                              trans-1-(2,6,6-trimetyyli-1-sykloheksen-1-yyli)but-2-en-1-oni
                           
                           
                              23726-91-2
                           
                           
                               
                           
                           
                               
                           
                           
                              Vähintään 90 %; toissijaiset ainesosat: 2–4 % alfa- ja 2–4 % delta-damaskonia
                           
                           
                               
                           
                           
                               
                           
                           
                              EFSA”
                           
                        
            
                  5)
               
               
                  Korvataan FL-nroa 16.126 koskeva kohta seuraavasti:
                  
                              ”16.126
                           
                           
                              3-[(4-amino-2,2-dioksido-1H-2,1,3-bentsotiadiatsin-5-yyli)oksi]-2,2-dimetyyli-N-propyylipropaaniamidi
                           
                           
                              1093200-92-0
                           
                           
                              2082
                           
                           
                               
                           
                           
                               
                           
                           
                              Aromiaineena käyttöä koskevat rajoitukset:
                              
                                           
                                       
                                       
                                          Ryhmässä 1 enintään 3 mg/kg.
                                       
                                    
                                           
                                       
                                       
                                          Ryhmässä 3 enintään 5 mg/kg.
                                       
                                    
                                           
                                       
                                       
                                          Ryhmässä 5 enintään 15 mg/kg.
                                       
                                    
                                           
                                       
                                       
                                          Ryhmässä 5.3 enintään 30 mg/kg.
                                       
                                    
                                           
                                       
                                       
                                          Ryhmässä 5.4 enintään 10 mg/kg.
                                       
                                    
                                           
                                       
                                       
                                          Ryhmässä 6.3 enintään 15 mg/kg.
                                       
                                    
                                           
                                       
                                       
                                          Ryhmässä 7 enintään 10 mg/kg.
                                       
                                    
                                           
                                       
                                       
                                          Ryhmässä 12 enintään 10 mg/kg.
                                       
                                    
                                           
                                       
                                       
                                          Ryhmässä 14.1 enintään 5 mg/kg.
                                       
                                    
                                           
                                       
                                       
                                          Ryhmässä 16, poisluettuna ryhmään 1, 3 ja 4 kuuluvat tuotteet, enintään 5 mg/kg.
                                       
                                    
                           
                               
                           
                           
                              EFSA”